Na osnovu člana 94. a u vezi sa članom 88. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20 i 33/21), člana 9. Pravilnika o radu JU OŠ „Aneks“ Sarajevo, odredbi Pravilnika o unutrašnjoj organizaciji i sistematizaciji radnih mjesta u JU OŠ „Aneks“, člana 93. Pravila JU OŠ „Aneks“ Sarajevo, člana 4, 5 i 6. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo, broj: 12/22), Saglasnosti Ministarstva za odgoj i obrazovanje Kantona Sarajevo za raspisivanje javnog konkursa za popunu upražnjenih radnih mjesta broj: 11-11-30-7887-8/23 od 09.11.2023. godine za pozicije u JU OŠ „Aneks“ Sarajevo, Odluke Školskog odbora JU OŠ „Aneks“ Sarajevo o raspisivanju Javnog konkursa, broj: 02-1251/23 od 22.11.2023. godine, raspisuje se:

**JAVNI KONKURS**

**za popunu upražnjenih radnih mjesta na određeno vrijeme u školskoj 2023/2024. godini**

NAZIV, SJEDIŠTE I INTERNET STRANICA USTANOVE

JU OŠ „Aneks“ Sarajevo

Ulica:

Vrbovska bb

71000 Sarajevo

[www.osaneks.edu.ba](http://www.osaneks.edu.ba)

NAZIV RADNIH MJESTA

**I**

1. na određeno vrijeme od okončanja konkursne procedure do 31.08.2024. godine za:
2. Nastavnik u produženom boravku ... 1 izvršilac, puna nastavna norma;
3. Nastavnik u produženom boravku ... 1 izvršilac, puna nastavna norma;

 3. Nastavnik razredne nastave ... 1 izvršilac, puna nastavna norma.

1. Na određeno vrijeme od okončanja konkursne procedure do povratka radnice sa porodiljskog odsustva a najkasnije do 07.03.2024.godine:

 1.Nastavnik razredne nastave ... 1 izvršilac, puna nastavna norma.

USLOVI KONKURSA

Pored općih uslova utvrđenih Zakonom o radu („Službene novine F BiH“, br. 26/16 i 89/18) za zasnivanje radnog odnosa, kandidati treba da ispunjavaju i posebne uslove predviđene Zakonom o osnovnom odgoju i obrazovanju Kantona Sarajevo i Pedagoškim standardima i općim normativima za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu i drugim Normativnim aktima škole.

OPIS POSLOVA I POTREBNI USLOVI IZ PRAVILNIKA KOJIM SE REGULIŠE SISTEMATIZACIJA RADNIH MJESTA

OPIS POSLOVA

Radnici navedeni pod a) redni brojevi 1. i 2. obavljaju poslove utvrđene Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu i Pravilnikom o unutrašnjoj organizaciji i sistematizaciji radnih mjesta Škole kako slijedi:

-organiziranje dnevnih obrazovnih zadataka u skladu sa odgojno-obrazovnim potrebama učenika; -pružanje stručne pomoći u učenju i savjetovanju učenika;

-organiziranje slobodnih aktivnosti učenika koji podrazumijeva vođenje slobodnih aktivnosti, upućivanje učenika na aktivnosti, kao i organizaciju rekreativnih i izvanučioničkih aktivnosti, te učenje u kulturnoj djelatnosti škole i zajednice;

-briga za pravilnu prehranu učenika;

-redovna saradnja sa roditeljima i izvještavanje o radu učenika;

-briga za uređenje i funkcioniranje radnog prostora, te izrada potrebnog didaktičkog i ostalog materijala;

-planiranje i programiranje rada produženog boravka (uspostavljanje evidencije, dnevna evidencija, evidencija saradnje sa roditeljima);

-vođenje evidencije o polaznicima produženog boravka (uspostavljanje evidencije, dnevna evidencija, evidencija saradnje sa roditeljima, evidencija o uplatama roditelja).

Poslovi radnih mjesta radnika navedenih u pod a) redni broj 3 pod b) redni broj 1 obavljaju se na osnovu Nastavnog plana i programa za osnovnu školu, Godišnjeg programa rada škole i Pedagoških standarda i općih normativa za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu.

Radnici navedeni pod a) redni broj 3 i pod b) redni brojevi 1; obavljaju poslove utvrđene Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu i Pravilnikom o unutrašnjoj organizaciji i sistematizaciji radnih mjesta Škole kao što su:

* neposredni odgojno-obrazovni rad (redovna nastava prema Nastavnom planu i programu),
* pregled pismenih zadataka i programom predviđenih kontrolnih i grafičkih radova,
* ostali oblici neposrednog odgojno-obrazovnog rada (razredništvo, dopunska, dodatna, fakultativna nastava, slobodne aktivnosti, terenska/inovativna nastava) - pripremanje za neposredno odgojno-obrazovni rad, - ostali poslovi:
* stručno usavršavanje,
* rad u stručnim organima,
* saradnja s roditeljima,
* rad na pedagoškoj dokumentaciji,
* rad na pedagoškoj elektronskoj dokumentaciji,
* dežurstvo,
* konsultacije s učenicima (ukoliko se realiziraju u posebnom terminu vanredovne nastave),
* vođenje stručnog aktiva,
* rad u komisiji koju imenuju stručni organi škole,
* rad u komisiji koju imenuje Školski odbor,
* priprema za izvođenje terenske nastave,

posjete kulturnim i javnim ustanovama kao i kulturno-historijskim spomenicima, - ostali poslovi po nalogu direktora.

POTREBNI USLOVI KOJIM SE REGULIŠE SISTEMATIZACIJA RADNIH MJESTA

U skladu sa članom 121. Zakona o osnovnom odgoju i obrazovanju (“Službene novine Kantona Sarajevo” broj: 23/17, 33/17, 30/19, 34/20 i 33/21) u školi radni odnos mogu zasnovati i lica koja su završila prvi ciklus bolonjskog visokoobrazovnog procesa do kraja 2020/2021. školske godine. Ova lica su obavezna završiti II ciklus bolonjskog visokoobrazovnog procesa u roku od četiri godine od stupanja na snagu ovog Zakona.

U školi radni odnos mogu zasnovati i lica koja su stekla VI stepen stručne spreme, po predbolonjskom sistemu studiranja. Ova lica su obavezna doškolovati se u roku od tri godine, od dana donošenja programa doškolovavanja.s je 07.06.2022. godine.

Uslovi za radno mjesto navedeno pod a) redni broj 1. i 2.– su:

(Preuzeto iz Pravilnika o unutrašnjoj organizaciji i sistematizaciji radnih mjesta Javne ustanove Osnovne škole ,,Aneks’’ Sarajevo) Profil predviđen za nastavnika razredne nastave, pedagoga, socijalnog pedagoga, pedagoga, psihologa.

Za realizaciju pojedinih segmenata/radionica iz programa rada produženog boravka mogu se angažirati predmetni nastavnici i stručni saradnici (bibliotekar, socijalni radnik).

Status izvršioca: Nastavnik u produženom boravku.

Uslovi za radno mjesto navedeno pod a) redni broj 3, i pod b) pod rednim brojem 1.– su:

|  |
| --- |
| VSS – profesor/nastavnik razredne nastave – profil i nivo stručne spreme utvrđen je Zakonom i Nastavnim planom i programom. |
| Nastavnik sa nastavnom normom koja se utvrđuje svake školske godine. Nastavna norma može biti puna ili nepuna. Nastavna norma je osnov za zaključivanje ugovora o radu i izmjenu ugovora o radu zbog izmijenjenih okolnosti. |

MJESTO OBAVLJANJA RADA

Mjesto obavljanja rada za radno mjesto navedeno u ovom Javnom konkursu je na adresi JU OŠ „Aneks“ Sarajevo, ulica Vrbovska bb, 71000 Sarajevo.

RADNO VRIJEME

Radno vrijeme radnika se ostvaruje u skladu sa Pravilnikom o radu JU „Aneks“ Sarajevo, Kolektivnim ugovorom, Godišnjim programom rada škole i Ugovorom o radu radnika.

OSNOVNA PLAĆA

nastavnik sa završenim VII, I/II ciklus bolonje (180, 240, 300 ECTS ) – 1.306,8 KM;

- nastavnik – mentor, sa završenim VII, I/II ciklus bolonje (180, 240, 300 ECTS) – 1.343 KM; - nastavnik – savjetnik, sa završenim VII, I/II ciklus bolonje (180, 240, 300 ECTS) – 1.379 KM; - nastavnik – viši savjetnik, sa završenim VII, I/II ciklus bolonje (180, 240, 300 ECTS)

– 1.448,7 KM;

- nastavnik sa završenom VŠS– 1.201,2 KM;

- nastavnik – mentor sa završenom VŠS, – 1.237,5 KM;

- nastavnik – savjetnik sa završenom VŠS,– 1.270,5 KM;

- nastavnik – viši savjetnik sa završenom VŠS, – 1.306,8,00 KM.

Tačan iznos osnovne plaće utvrdjuje se na osnovu stečenog zvanja i stepena stručne spreme nastavnika.

ROK ZA PODNOŠENJE PRIJAVE

Konkurs ostaje otvoren 10 (deset) dana od dana objave obavještenja o raspisanom konkursu u dnevnim novinama „Oslobođenje“ , a krajnji rok za prijavu na javni konkurs je 3.12.2023. godine.

TELEFON KONTAKT OSOBE ZADUŽENE ZA DAVANJE DODATNIH OBAVJEŠTENJA

Kontakt osobe zadužene za davanje dodatnih obavještenja je: 033/658-883.

ADRESA NA KOJU SE PRIJAVE PODNOSE I NAČIN PREDAJE DOKUMENTACIJE

Prijave sa dokazima o ispunjavanju uslova za konkurs se podnose Konkursnoj komisiji preporučeno poštom ili lično na protokol Škole u zatvorenoj koverti s naznakom „Prijava na javni konkurs na poziciju (navesti ime i prezime kandidata, adresu i poziciju/e za koju/e se prijavljuje) NE OTVARAJ – OTVARA KOMISIJA“ na adresu: JU OŠ „Aneks“ Sarajevo, ulica Vrbovska bb, 71000 Sarajevo.

Nepotpune, neblagovremene i neuredne prijave, neće se uzeti u razmatranje. Molimo kanidate da dokumentaciju dostavljaju u fotokopijama, jer se nakon okončanja javnog konkursa ista neće vraćati na adresu. Dokumentacija prijavljenih kandidata koji nisu izabrani po ovom konkursu vraća se na lični zahtjev, u roku od 30 dana, nakon okončanja konkursne procedure.

DOKUMENTACIJA KOJA SE PODNOSI UZ PRIJAVU

Za zasnivanje radnog odnosa, pored općih uslova utvrđenih Zakonom o radu („Službene novine FBiH“ br. 26/16 i 89/18), kandidati treba da ispunjavaju i posebne uslove predviđene Zakonom o osnovnom odgoju i obrazovanju Kantona Sarajevo („Službene novine Kantona Sarajevo“ br.

23/17, 33/17, 30/19, 34/20 i 33/21), Nastavnim planom i programom za osnovnu školu, Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu („Službene novine Kantona Sarajevo“ br. 30/18 i 20/22) i Pravilnikom o radu Škole.

Uz potpisanu prijavu sa kratkom biografijom kandidati su dužni dostaviti:

OBAVEZNA DOKUMENTACIJA (kopije ili ovjerene kopije)

a) svojeručno potpisana pisana prijava na konkurs s kratkom biografijom, kontakt podacima kandidata (adresa, broj telefona, e-mail adresa), tačnom naznakom na koju poziciju se konkuriše i tačno navedenom dokumentacijom koja se prilaže uz prijavu na konkurs,

b) diploma/uvjerenje/svjedodžba o stečenoj stručnoj spremi,

c) izvod iz matične knjige rođenih,

d) uvjerenje o državljanstvu (ne starije od šest mjeseci),

e) svojeručno potpisana saglasnost o dostavljanju preliminarnih odluka prema kojoj se kandidatu, preliminarne odluke iz člana 19. Pravilnika, dostavljaju elektronskom poštom na adresu koju je kandidat naveo u prijavi na javni konkurs (Obrazac saglasnosti u prilogu ovog konkursa),

f) druge dokaze o ispunjavanju uslova za to radno mjesto, a koji su navedeni u javnom konkursu.

DODATNA DOKUMENTACIJA

(kopije ili ovjerene kopije)

a) uvjerenje o radnom stažu sa tačno naznačenim poslovima i radnim zadacima (šifra zanimanja) zanimanja koje izdaje fond za penzijsko-invalidsko osiguranje,

b) potvrda/uvjerenje poslodavca o vremenu provedenom na poslovima nastavnika u produženom i cjelodnevnom boravku redovne osnovne škole i poslovima asistenta u ustanovi,

 c) potvrda/uvjerenje poslodavca o vremenu provedenom na stručnom osposobljavanju u ustanovi,

d) uvjerenje o položenom stručnom ispitu,

e) potvrda/uvjerenje o vremenu provedenom na evidenciji službe za zapošljavanje koju/e izdaje Služba za zapošljavanje Kantona Sarajevo (ne starija/e od tri mjeseca),

f) rješenje o sticanju posebnog stručnog zvanja koje je izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika, odnosno propisom koji se primjenjuje na teritoriji Bosne i Hercegovine, kojim je stečeno zvanje na osnovu istih kriterija i u istoj proceduri kao u navedenom pravilniku,

g) diploma/uvjerenje o stečenom akademskom zvanju,

h) potvrda o posebnom priznanju UNSA,

i) uvjerenje/rješenje nadležnih organa o pripadnosti boračkoj populaciji i to:

1. uvjerenje o statusu djeteta šehida-poginulog borca i nestalog branioca,

2. rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida,

3. dokaz o bračnoj zajednici sa ratnim vojnim invalidom,

4. rješenje o priznatom pravu na mjesečno novčano primanje dobitniku priznanja,

5. uvjerenje o učešću u oružanim snagama,

6. uvjerenje o statusu djeteta ratnog vojnog invalida,

7. rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta (ne starije od šest mjeseci). j) uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca (ne starije od šest mjeseci).

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje je dostavio urednu i validnu dokumentaciju.

Dokumentacija koju kandidat dostavlja uz prijavu na konkurs mogu biti kopije, uz obavezu da kandidat koji je primljen po konkursu dostavi originalnu dokumentaciju ili ovjerene kopije dokumentacije, najkasnije 5 (pet) dana po dobijanju konačne odluke o izboru radnika.

Nakon konačnosti Odluke o izboru radnika, a najkasnije na dan početka rada u školi, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od 6 (šest) mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom.

10 Sistematski ljekarski pregled koji se organizuje u skladu sa Kolektivnim ugovorom za djelatnosti predškolskog odgoja i obrazovanja u Kantonu Sarajevo je ekvivalent ljekarskom uvjerenju nadležne zdravstvene ustanove.

DODATNO BODOVANJE PO OSNOVU DOPUNSKIH PRAVA BORACA - BRANITELJA BOSNE I HERCEGOVINE I ČLANOVA NJIHOVIH PORODICA

Nakon bodovanja na osnovu općih i posebnih kriterija u skladu sa Pravilnikom s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo“ broj 12/22 i 22/22), na ukupan broj prethodno ostvarenih bodova u zavisnosti o pripadnosti boračkoj populaciji (branioci i članovi njihovih porodica) dodaju se i bodovi kako je to propisano Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj 37/20 i 27/21).

Dodatni bodovi se računaju u skladu sa Instrukcijom o bližoj primjeni kriterija vrednovanja prema uredbi o jedinistvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj 38/20 i 28/21).

Pravo na dodatne bodove ostvaruju branioci i članovi njihovih porodica pod sljedećim uslovima: a) da imaju prijavljeno prebivalište/boravište u Kantonu Sarajevo i

b) da se nalaze na evidenciji JU „Služba za zapošljavanje Kantona Sarajevo" ili su zaposleni na određeno vrijeme ili da su zaposleni sa nižom stručnom spremom od one koje posjeduju.

Obavještenje o raspisanom ovom konkursu je objavljeno u dnevnim novinama „Oslobođenje“ dana 24.11.2023. godine, a kompletan tekst konkursa je objavljen na službenoj internet stranici JU OŠ „Aneks“ Sarajevo, Ministarstva za odgoj i obrazovanje Kantona Sarajevo i JU „Služba za zapošljavanje Kantona Sarajevo“ (www.aneks.edu.ba , www.mo.ks.gov.ba , www.szks.ba) i ostat će objavljen na službenoj internet stranici škole u periodu roka prijave.

Javni konkurs ostaje otvoren 10 (deset) dana od dana objave obavještenja o raspisanom javnom konkursu u dnevnim novinama „Oslobođenje'' i krajnji rok za prijavu na ovaj javni konkurs je 03.12.2023.godine.

PRILOG

 Saglasnost

 za dostavljanje preliminarnih odluka

Na osnovu člana 19. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo“ br. 12/22 i 22/22), saglasan/na sam da mi se preliminarne odluke dostavljaju elektronskom poštom na adresu koju sam naveo/la u prijavi na javni konkurs.

U \_\_\_\_\_\_\_\_\_\_\_\_\_\_\_\_\_\_\_\_\_, dana \_\_\_ . \_\_\_ . 2023. godine

Kandidat/kandidatkinja \_\_\_\_\_\_\_\_\_\_\_\_\_\_\_\_\_\_\_\_